Սոֆյա Պոզդնյակովա

Սոֆյա Ստանիսլավովնա Պոզդնյակովա (ռուս.՝ София Станиславовна Позднякова, հունիսի 17, 1997(1997-06-17), Նովոսիբիրսկ, Ռուսաստան), ռուս սուսերամարտիկ (սուսեր)։ 2020 թվականի Ամառային օլիմպիական խաղերի չեմպիոն անհատական և թիմային առաջնություններում, աշխարհի կրկնակի չեմպիոն, Եվրոպայի կրկնակի չեմպիոն, աշխարհի և Եվրոպայի առաջնությունների մրցանակակիր։ Սպորտի վաստակավոր վարպետ։


== Կենսագրություն ==
Սոֆյա Պոզդնյակովան ծնվել է 1997 թվականի հունիսի 17-ին Նովոսիբիրսկում։ Նրա հայրը՝ Ստանիսլավ Պոզդնյակովը, հայտնի սուսերամարտիկ է, Օլիպիական խաղերի քառակի չեմպիոն, 2018 թվականին դարձել է Ռուսաստանի Օլիմպիական կոմիտեի, իսկ 2016 թվականին՝ Եվրոպայի սուսերամարտի կոնֆեդերացիայի նախագահ։ Մայրը՝ Անաստասիան, սպորտի վարպետ է և Նովոսիբիրսկի մարզի սուսերամարտի ֆեդերացիայի քարտուղարը Սոֆյա Պոզդնյակովան մարզվել է Նովոսիբիրսկի սուսերամարտի մարզական պատրաստության կենտրոնում։ Մարզիչը եղել է Սերգեյ Ստեպանկինը։ Բացի այդ, մարզուհին սովորել է Սմոլենսկի ֆիզիկական կուլտուրայի, սպորտի և զբոսաշրջության պետական ակադեմիայում՝ ապագայում նախատեսելով դառնալ մարզական լրագրող։ 2016 թվականին սկսել է հանդես գալ ԲԿՄԱ-ում։
Սոֆյան սուսերամարտով զբաղվել սկսել է 10 տարեկանում, իսկ մինչ այդ զբաղվել է լողով և սպորտային ակրոբատիկայով։ Որպես պատանի՝ նա հաջողությամբ հանդես է եկել որպես հիմնական թիմում հայտնվելու հավակնորդ. 2017 թվականին նա դարձել է պատանիների աշխարհի չեմպիոն։
Նույն մրցաշրջանում Սոֆյան նշել է նորամուտը ազգային հավաքականի կազմում և դարձել Եվրոպայի առաջնության արծաթե մեդալակիր թիմային սուսերամարտում։ Իսկ մեկ տարի անց դարձել է Եվրոպայի չեմպիոն նույն ծրագրով։
Նույն թվականին Սոֆյան առաջընթաց է գրանցել աշխարհի առաջնությունում. նա ոսկե մեդալ է նվաճել անհատական առաջնությունում։ Իր մրցաշարային ուղու ընթացքում երիտասարդ մարզուհին թիմային մրցաշարերում հաղթել է աշխարհի երեք չեմպիոնների (երկու ամերիկուհիների՝ Էնն-Էլիզաբեթ Սթոունին և Դագմարա Վոզնյակը և իտալացի Իրենե Վեկկինի), իսկ եզրափակիչ գոտեմարտում համառ պայքարում հաղթել է իր առավել նշանավոր հայրենակցուհուն՝ աշխարհի յոթակի չեմպիոն և օլիմպիական չեմպիոն Սոֆյա Վելիկայային։ Այս հաղթանակը Սոֆյայի համար դարձել է իր կարիերայի առաջին անհատական մեդալը մրցաշրջանի գլխավոր մրցումներում։ Երեք օր անց Սոֆյան և նրա թիմակիցները թիմային առաջնությունում զբաղեցրել են երկրորդ տեղը։
2019 թվականին ռուս սուսերամարտուհին դարձել է Եվրոպայի կրկնակի չեմպիոն թիմային առաջնությունում, իսկ մեկ ամիս անց նվաճել է իր երկրորդ ոսկե մեդալը Նույն ծրագրով աշխարհի առաջնություններում։
2020 թվականի սեպտեմբերին ամուսնացել է սարատովցի սուսերամարտիկ Կոնստանտին Լոխանովի հետ։
2021 թվականին առաջին անգամ դարձել է Ռուսաստանի չեմպիոն անհատական առաջնությունում։ Ռուսաստանի առաջնությունն անցկացվել է Նովոսիբիրսկում։


== Լավագույն արդյունքներ ==


=== Օլիմպիական խաղեր ===
 2020 թվականի Ամառային օլիմպիական խաղեր (Տոկիո, Ճապոնիա)


=== Աշխարհի առաջնություններ ===
 2018 թվականի աշխարհի առաջնություն (Վուքսի, Չինաստան)
 2019 թվականի աշխարհի առաջնություն (Բուդապեշտ, Հունգարիա) (թիմային)
 2018 թվականի աշխարհի առաջնություն (Վուքսի, Չինաստան) (թիմային)


=== Եվրոպայի առաջնություններ ===
 2018 թվականի Եվրոպայի առաջնություն (Նովի Սադ, Սերբիա) (թիմային)
 2019 թվականի Եվրոպայի առաջնություն (Դյուսելդորֆ, Գերմանիա) (թիմային)
 2017 թվականի Եվրոպայի առաջնություն (Թբիլիսի, Վրաստան) (թիմային)


== Ծանոթագրություններ ==


== Արտաքին հղումներ ==
Սոֆյա Պոզդնյակովայի էջը Ռուսաստանի սուսերամարտի ֆեդերացիայի կայքում (ռուս.)